Tarmflora

Tarmfloraen (ordet er misvisende og forkert, da tyktarmsbakterier ikke tilhører planteriget), som på moderne dansk også kaldes tarmens mikrobiom (på engelsk the gut microbiome eller the gut microbiota), er de mikroorganismer, protister, bakterier og svampe, der befinder sig i mave-tarm-kanalen. Langt tid før 2016 er det anbefalede navn tarmmikrobiota. Tarmbakterierne udgør langt størstedelen af menneskets mikrobiom eller mikrobiota. Hos mennesker etableres tarmfloraen ved fødslen igennem munden og vedligeholdes gennem livet ved indtagelse af føde m.m. Tarmfloraen udgør en betydelig del af det humane mikrobiom, dvs. de mikroorganismer, der lever på og i den menneskelige organisme. Mave-tarm-kanalen indeholder normalt  op til 1,5 kg bakterier svarende til 100 billioner bakterie-celler, ca 10 gange det antal celler som mennesket består af.

Tarmfloraen deltager aktivt i fordøjelsen af føden vi spiser, stimulerer immunsystemet og bekæmper patogene organismer og der er i den seneste tid (2013) blevet sat fokus på tarmfloraen som en stor kemikalie-fabrik, der ikke bare leverer vitaminer og hormon-aktive stoffer, men som også spiller en rolle i sygdomme og fedme.
Der er store individuelle forskelle mellem menneskers tarmflora, men der er blevet skelnet mellem tre forskellige typer tarmflora, der også kaldes "økosystemer" eller "enterotyper". Hver enterotype er karakteriseret af et højt indhold af en bestemt bakterie-art, for enterotype 1 er det Bacteroides, for enterotype 2 Prevotella og enterotype 3 Ruminococcus, der er den dominerende.

Danske forskere har gjort en stor indsats for at kortlægge europæernes tarmflora. Der er dog fortsat kun sporadisk viden om langt de fleste af tarmens mikroorganismer, delvis på grund af at de er anaerobe og vanskelige at dyrke in vitro.

Tarmfloraens typiske eksempler 
Tarmfloraen består af mange forskellige arter, og ved analyser er der identificeret ca. 2000 arter, hvoraf et menneske har ca. 500 forskellige arter. Nogle af tarmfloraens typiske eksempler er
 Streptococcus faecalis
 Bacteroides
 Clostridium
Enterobakterier: 
 De coliforme, laktose-dannende enterobakterier Escherichia og Klebsiella
 De patogene enterobakterier Salmonella, Yersinia og Shigella
 De såkaldte "spoilers" Proteus, Serratia og Erwinia
Hos småbørn:
 Bifidobacterium bifidum
I maven:
 Lactobacillus acidophilus og Lactobacillus rhamnosus GG
 Helicobacter pylori
Gærsvamp:
 Candida

Enterotyper 

Menneskets tarmflora kan stort set inddeles i tre enterotyper

 Type 1 - et højt niveau af Bacteroides
 Type 2 - et lavt indhold af Bacteroides men Prevotella er almindelig
 Type 3 - et højt indhold af Ruminococcus.

Type 1 er udpræget hos vesterlændinge der spiser meget protein og dyrisk fedt, hvorimod Type 3 er udpræget hos mennesker der spiser fiberrig kost med kulhydrater.
Enterotyperne menes at have betydning for en persons sygdomsrisiko og for responset overfor antibiotika og andre farmaka

Tarmfloraen og sundhed 

Stimulering af immunsystemet

Bekæmpelse af patogene mikroorganismer

Produktion af vitaminer (K-vitamin og B-vitaminerne biotin og pantotensyre), hormoner og hormonlignende stoffer

Nedbrydning af føden

Der er også tegn på at tarmens mikrobiom kan hænge sammen med autisme, idet den ualmindelige bakterie Sutterella er fundet hos autistiske børn.

Danske forskere har i 2016 vist at der er en årsagssammenhæng mellem forekomsten af tarmbakterierne Prevotella copri og Bacteroides vulgatus, forhøjet BCAA (dvs. forhøjede forgrenede aminosyrer) og insulinresistens, der fører til sygdommen type 2 diabetes.

Antibiotikabehandling slår også "venligtsindede" bakterier ihjel og åbner mulighed for skadelige mikroorganismer kan brede sig.

Tarmsygdomme 

Crohns sygdom

Colitis ulcerosa

Tarmflora-transplantation 

Tarmflora-transplantation, fæcestransplantation eller FMT efter engelsk fecal microbiota transplantation. 
Se her

Se også 
 Fæcestransplantation
 Gærsvampesygdomme
 Ornelugt
 Probiotika
 Prut
 Trommesyge
 Zoonose

Referencer

Eksterne links og henvisninger 
 Hver fjerde har alt for få tarmbakterier. Sundhedsgiuden.dk
 Sammenhæng mellem leddegigt og tarmflora. Sundhedsguiden.dk
 Tarmfloraen er nøglen til et godt helbred. Nyt ogsundt 
 Moderne mad giver ynkelig tarmflora. Videnskab.dk
 Tarmbakterier kan være skyld i fedme. Videnskab.dk
 Defining a Healthy Human Gut Microbiome: Current Concepts, Future Directions, and Clinical Applications. Cell Host & Microbe 2012 
 Tending the Body’s Microbial Garden. Science. The New York Times 2012
 Bakterier og menneskekroppen. Viden.jp.dk 2006 
 De gode og de onde bakterier. Netdoktor.dk 
 Common ingredient in packaged food may trigger inflammatory disease. Science

Bakterier
Mave- tarmkanalens sygdomme
Fordøjelsessystemet